Hann lagði stund á guðfræðinám í Tübingen og kynntist þar Friedrich Hölderlin ( 1770 - 1843 ) og Friedrich von Schelling ( 1775 - 1854 ) . Hann eignaðist tvo syni með konu sinni , Maríu von Tucher , auk einnar dóttur sem ekki varð langra lífdaga auðið . En niðurstaðan varð ófullnægjandi , og sú hugsun sem Kant kom áleiðis til eftirmanna sinna var þjökuð af mótsögnum . Samkvæmt skilgreiningu falla landamerkin utan sviðs mögulegrar reynslu , og þar af leiðandi er útilokað að tala um að hægt sé að öðlast réttnefnda þekkingu á þessum sömu landamerkjum og fullyrða eitthvað um þau . Í fyrsta lagi lætur hann drauminn um altækan grunn fyrir þekkinguna róa . Þannig sviptir andinn hulunni af sjálfum sér um leið og hann kynnist náttúrunni . Í þriðja lagi hélt Hegel því fram að sú uppgötvun sem felst í fyrri atriðunum tveimur – það er að segja í heimspeki Hegels sjálfs – marki óneitanlega mikil tímamót í sögu mannlegrar hugsunar og þar með í mannkynssögunni yfirleitt , því að mannsandinn hafi nú svipt hulunni af hlutverki sínu í heiminum , þeirri þindarlausu merkingarleit og framleiðslu sem hann er dæmdur til . Í fyrirlestrum sínum við Berlínarháskóla á síðasta áratug ævi sinnar beindi Hegel síðan athyglinni að viðfangsefnum á borð við heimspeki sögunnar , sögu heimspekinnar , trúarbrögð og listir , og voru bollaleggingar hans um þessi efni gefin út eftir hans dag í ritstjórn dyggra lærisveina . Arftakar Hegels skiptust annars fremur eindregið í tvær fylkingar , og voru þá annars vegar þeir sem vildu túlka meistarann bókstaflega og jafnframt á íhaldssaman hátt , og hins vegar þeir sem vildu finna leið til að andæfa arfleifðinni og jafnvel snúa hugsun hans á hvolf , ekki síst með róttækar samfélagsbreytingar í huga . Karl Marx varð nafnkunnastur þeirra síðarnefndu en danska heimspekinginn Søren Kierkegaard má einnig með nokkrum rökum telja í þeirra hópi . Tilvísun : 1 Michel Foucault , „ Skipan orðræðunnar “ , Gunnar Harðason þýddi , Spor í bókmenntafræði 20. aldar , ritstj. Garðar Baldvinsson , Kristín Birgisdóttir og Kristín Viðarsdóttir , Reykjavík , Bókmenntafræðistofnun Háskóla Íslands 1991 , s . 223 . Nokkrar vefsíður : hegel.net / - hefur meðal annars að geyma myndræna framsetningu á kerfi Hegels . hegel.de - heildarverk Hegels á Netinu ( á þýsku ) .